Resep: Klapperkoek | Maroela Media
Klapperkoek (Foto: Lapa-uitgewers)
Maak dié lekker koek in jou prutpot, en smul heel naweek daaraan!
125 ml klapperskaafsels
Klits die suiker, klapperolie en botter met 'n elektriese klitser tot goed gemeng. Voeg die eiers een-een by en klits goed na elke byvoeging.
Meng die meel, bakpoeier en sout in 'n mengbak. Voeg die meelmengsel en klappermelk geleidelik by die bottermengsel tot dit net gemeng is.
Spuit die prutpot se bak met kleefwerende kossproei en voer die bodem met bakpapier uit.
Skep die koekbeslag in die voorbereide bak en maak dit gelyk. Plaas kombuispapier oor die prutpot se bak sodat dit enige kondensasie wat tydens die kookproses plaasvind, kan absorbeer. Plaas die deksel op die bak. Stel die prutpot op hoog en bak die koek vir 1 tot 1 ½ uur. Druk 'n toetspen in die middel van die koek en as dit skoon uitkom, is die koek deurgaar.
Verwyder die deksel en kombuispapier en lig die bak versigtig uit die prutpot. Laat die bak vir 10 minute afkoel en keer dan die koek baie versigtig op 'n dienbord uit. Laat die koek heeltemal afkoel.
Klits die roomkaas en botter met 'n elektriese klitser tot lig en donsig. Voeg die versiersuiker geleidelik by tot die versiersel goed gemeng is. Voeg die vanieljegeursel en sout by en klits.